ทองปิดร่วง 10.2 ดอลล์
สัญญาทองคำตลาดนิวยอร์กปิดร่วงลง 10.2 ดอลล์ หลังประธานเฟดส่งสัญญาณลดซื้อบอนด์
23 พ.ค. 2556

สัญญาทองคำตลาดนิวยอร์กปิดร่วงลง 10.2 ดอลล์ หลังประธานเฟดส่งสัญญาณลดซื้อบอนด์
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 10.2 ดอลลาร์ หรือ 0.74% ปิดที่ 1,367.4 ดอลลาร์/ออนซ์
สัญญาโลหะเงินส่งมอบเดือนก.ค.ปิดที่ 22.472 ดอลลาร์/ออนซ์ เพิ่มขึ้น 1.7 เซนต์ ส่วนสัญญาโลหะทองแดงส่งมอบเดือนก.ค.ลดลง 3.70 เซนต์ ปิดที่ 3.3805 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,469.20 ดอลลาร์/ออนซ์ พุ่งขึ้น 10.80 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 752.15 ดอลลาร์/ออนซ์ เพิ่มขึ้น 40.50 ดอลลาร์
สัญญาทองคำร่วงลงเนื่องจากนักลงทุนมองว่าเบอร์นันเก้ส่งสัญญาณที่ไม่ชัดเจนเกี่ยวกับการใช้นโยบายการเงิน โดยเมื่อช่วงค่ำวานนี้ตามเวลาไทย เบอร์นันเก้แถลงต่อคณะกรรมาธิการเศรษฐกิจร่วมของสภาคองเกรสในช่วงค่ำวานนี้ตามเวลาไทยว่า การคุมเข้มนโยบายการเงินเร็วกว่ากำหนดจะทำให้เศรษฐกิจมีความเสี่ยงที่จะชะลอตัวลง